157 



betydeligt forstørrede Figurer, som Nasonov har givet i 

 »Charactererne for Halictophagus Spencii«, Tav. I, af 

 forskjellige Hunformer af Strepsiptera, give ikke stort 

 mere til Dyrenes Gharacteristik. 



Dog allerførst burde det afgjøres, om det ogsaa er 

 den endelige, avledygtige Hunform, Imago, som her af- 

 bildes. Westwood kalder de tilsvarende Figurer, Introd. 

 II. p. 287. Fig. 93, 10 og 11, for »the full-grown larvæ 

 of Stylops« (det vil da sige af Hunnen), medens Han- 

 larvens sidste Form (copieret efter Curtis paa Fig. 93, 16) 

 erklæres for at være »the larva in an altered form«, 

 1. c. p. 297. Siebold restringerer den første Form til 

 Hunnen og erklærer den for at være den endelige, avle- 

 dygtige Hunform, »das Weibchen«. Siebolds Opfattelse*) 

 af denne Skikkelse som Hunnen slog snart igjennem, 

 og i de følgende halvhundrede Aar var der Ingen, som 

 i mindste Maade drog Siebolds Anskuelse i Tvivl, og 

 det var først Nasonov, som i sine »Bidrag til de vifte- 

 vingede Insekters Naturhistorie« og i sit franske Fore- 

 drag ved Naturforskermødet i Moscou efterviste, at 

 Siebolds »Weibchen« ikkun er den sidste Larveform, og 

 at den virkelige Imago-Skikkelse først findes 

 inden i denne, omsluttet af Larvehuden og 

 den indenfor Larvehuden liggende Puppehud. 

 I Virkeligheden er dette Forhold slet ikke vanskeligt at 

 eftervise, og der behøves ikke hertil Anvendelsen af den 



") Westwood havde allerede, 1. c p. 291 og 302, ytret en For- 

 modning om, at de fritlevende, flyvende Strepsipterer maatte 

 være Hanner, og ligeledes udtalt, at Yngelen, som han rigtig- 

 nok nærmest antog for Parasiter paa Strepsipteren igjen, 

 muligt Icunde være Stylops-Larver (»It is possible that they 

 may be the larvæ of Stylops in an active form«, 1. c p. 303). 

 løvrigt er det efter Siebolds egen Erlclæring, I. c. p. 143, Bur- 

 meister, som først i et Brev til Siebold har udtalt, at den 

 saakaldte Larve kunde være Hunnen. 



